Sklep Splošnega sodišča z dne 30. junija 2023 – Thunus in drugi/EIB
(Zadeva T-666/20)1
(Javni uslužbenci – Uslužbenci EIB – Osebni prejemki – Letna prilagoditev plač – Ugovor nezakonitosti – Pravnomočnost – Pravna varnost – Zaupanje v pravo – Posvetovanje z uslužbenci – Obveznost obrazložitve – Sorazmernost – Tožba, ki je očitno brez pravne podlage)
Jezik postopka: francoščina
Stranki
Tožeča stranka: Vincent Thunus (Contern, Luksemburg) in 5 drugih strank, navedenih v prilogi sklepa (zastopnica: L. Levi, odvetnica)
Tožena stranka: Evropska investicijska banka (zastopniki: T. Gilliams, A. García Sánchez in E. Manoukian, agenti, skupaj s P.-E. Partschem, odvetnikom)
Predmet
Tožeče stranke s tožbo na podlagi člena 270 PDEU in člena 50a Statuta Sodišča Evropske unije predlagajo, prvič, razglasitev ničnosti sklepov Evropske investicijske banke (EIB), vsebovanih v njihovih plačilnih listih za mesec marec 2020 in naslednje mesece, s katerimi je bila letna prilagoditev osnovne plače za leto 2020 omejena na 0,7 %, in drugič, povračilo premoženjske škode, ki naj bi jim nastala zaradi teh sklepov.
Izrek
Tožba se zavrne, ker je očitno brez pravne podlage.
Vincent Thunus in druge tožeče stranke, katerih imena so navedena v prilogi, nosijo svoje stroške in stroške Evropske investicijske banke (EIB).
____________
1 UL C 28, 25.1.2021.